text: [{"text_idx": "#000001", "text": "Herrega kuufama addaa isiniif qabna. Fedhii keessaniif akka tolutti kan qophaa\u2019e, maallaqa keessan nageenyaa fi tasgabbiidhaan eegachuu dandeessu"}, {"text_idx": "#000003", "text": "Paakeejiin oomishaa fi tajaajila faayinaansii keenyaa daldala keessan irraa bu'aa guddaa akka argattan isin gargaaruuf kan qophaa'edha."}, {"text_idx": "#000009", "text": "Mallaqa Biyya alaatii ergamu daddabarsuu"}, {"text_idx": "#000024", "text": "Baankiin Awaash kalaqa hojii jajjabeessuuf cimee kan hojjetu ta\u2019uu ibse"}, {"text_idx": "#000025", "text": "Hojii geggeessaan olaanaa Baankii Awaash obbo Tsaaye Shifarraa sirna dorgommii cufiinsa kalaqa hojii Qaxaleewwaniirraatti akka jedhanitti, baankichi itti gaafatamummaa hawaasummaa isaa ba\u2019uuf kalaqa hojii kan jajjabeessuufi deggersa faayinaansii taasisuuf jecha pirojektii haaraa Qaxaleewwan kan jedhu dorgommii kalaqa hojii qophaa\u2019uu isaa ibsuun, baankiin keenya guddina biyyaaf kan fayyadu yaada kalaqa hojii haaraa kanneen qaban garuu sababa hanqina maallaqaaf kalaqa isaanii gara hojiitti jijjiiruu dadhabaniif daggersa faayinaansiifi leenjii kennuu isaa ibsaniiru."}, {"text_idx": "#000026", "text": "Dorgommii kalaqa hojii kanarratti kan hirmaatan naannoolee hundarraa ta\u2019uu ibsuun, dorgommicha kan injifatanis akkataa yaada kalaqa isaanii dhiyeefataniin kanneen ulaagaalee calallii abbootii murtii guutan akkaataa sadarkaa isaaniin birrii kuma dhibba tokkoo (100,000.00) hanga miliyoona tokkootti (1000,000.00) kan badhaafaman yoo ta\u2019u, liqiin wabii malee hanga birrii miliyoona shaniitti kan mijatuuf ta\u2019a."}, {"text_idx": "#000028", "text": "Obbo Awaluun sirna beekamtiifi badhaasaa kanarratti haasaa taasisaniin Baankiin Awaash namoota kalaqa hojii qabaniif baasii guddaa baasuun kalaqa isaanii jajjabeessuun itti gaafatamummaa hawaasummaa bal\u2019inaan ba\u2019aa kan jiruufi baankii hoggantootaafi hojjettoota qaxalee qabuudha jedhan."}, {"text_idx": "#000029", "text": "Baankichi lammiilee hedduudhaaf carraa hojii banuun cinatti kalaqa hojii jajjabeessuuf hojii kana eegaluun isaa dhaabbilee isa fakkaatan biroof fakkeenya guddaa ta\u2019uu isaa ibsuun mootummaan naannoo Oromiyaa dhimmoota barbaachisanirratti deggersa barbaachisu taasisuuf baankicha bira kan dhaabbatu ta\u2019uu waadaa galaniiru."}, {"text_idx": "#000030", "text": "Dabalataanis, dargaggoota sirnicharratti badhaafamuun kalaqa hojii isaanii gara oomishaafi gabaatti akka dhiyeeffataniif mootummaan naannichaa bakka oomishaafi gurgurtaa kan mijeessuuf ta\u2019uus ibsaniiru."}, {"text_idx": "#000031", "text": "Baankiin Awaash hayyoota mul\u2019ata qabaniin kan hundeeffame waan ta\u2019eef, baankiiwwan dhunfaa biyya keenya jiran keessaa baankii angafaafi bu\u2019uura cimaarratti hundeeffame waan ta\u2019eef Baankii Daldala Itoophiyaatti aanee dhaabbata fiyaansaansii guddaa biyyattiin qabduufi dinagdee biyyattii keessatti ashaaraa guddaa kan qabu ta\u2019uus kaasaniiru."}, {"text_idx": "#000032", "text": "Dorgomtoota kalaqa hojii Qaxaleewwanii bakka bu\u2019uun haasaa kan taasise dargaggoo Tsaggaayee Tasfaayee Baankiin Awaash carraa kana mijeessuu isaaf galateeffatee kalaqa dargaggoota keessa jiru caalmaatti baasuuf waaldaan kalaqa hojii Qaxaleewwanii kan hundeeffame waan ta\u2019eef dargaggoonni kalaqa hojii qaban cimanii gurma\u2019anii akka hojjetaniif ergaa dabarsuun, injifattoonni dorgommii kanaas itti gaafatamummaa itti kenname cimanii hojjechuun kaayyoo sagantichaa akka milkeessan kaaseera. Milkaa\u2019ina sagantichaafis dhaabbileefi namoota dhuunfaa deggersaafi ergama itti kenname milkeessaniifi waraqaan ragaa kennameera."}]